title: 2011 m. spalio 25 d. Komisijos įgyvendinimo reglamentas (ES) Nr. 1097/2011, kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai

text:
1.11.2011

               LT

               Europos Sąjungos oficialusis leidinys

               L 285/2

         KOMISIJOS ĮGYVENDINIMO REGLAMENTAS (ES) Nr. 1097/2011
   2011 m. spalio 25 d.
   kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnio 1 dalies a punktą,
   kadangi:

               (1)

               Reglamento (EB) Nr. 1183/2005 I priede išvardyti fiziniai ir juridiniai asmenys, subjektai ir organizacijos, kurių lėšos ir ekonominiai ištekliai pagal šį reglamentą yra įšaldomi;

               (2)

               2011 m. liepos 8 d. Jungtinių Tautų Saugumo Tarybos sankcijų komitetas patvirtino atnaujintą asmenų ir subjektų, kurių turtas turi būti įšaldytas, sąrašą. Todėl I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1183/2005 I priedas yra pakeičiamas šio reglamento priede išdėstytu tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 25 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 193, 2005 7 23, p. 1.

      PRIEDAS

            „I PRIEDAS

               2 straipsnyje nurodytų fizinių ir juridinių asmenų, subjektų ar organizacijų sąrašas:

            A.   FIZINIAI ASMENYS

                        1)

                        Frank Kakolele Bwambale (alias a) Frank Kakorere, b) Frank Kakorere Bwambale). Pilietybė: Kongo. Pareigos: KDR ginkluotųjų pajėgų generolas (be paskyrimo nuo 2011 m. birželio mėn.). Kita informacija: a) 2008 m. sausio mėn. išstojo iš Nacionalinio liaudies gynybos kongreso (CNDP); b) nuo 2011 m. birželio mėn. gyvena Kinšasoje, Kongo Demokratinėje Respublikoje; c) nuo 2010 m. dalyvauja veikloje, kuri veikiausiai vykdoma KDR Vyriausybės zonų, kuriose baigėsi ginkluoti konfliktai, stabilizacijos ir rekonstrukcijos programos (Programme de Stabilisation et Reconstruction des Zones Sortant des Conflits Armés, STAREC) vardu, įskaitant dalyvavimą STAREC misijoje Gomoje ir Benyje 2011 m. kovo mėn.; d) buvęs RCD-ML vadovas. Įtraukimo į sąrašą pagal 5 straipsnio 1 dalies b punktą data: 2005 11 10.

                        2)

                        Jérôme Kakwavu Bukande (alias a) Jérôme Kakwavu, b) Commandant Jérôme). Titulas: generolas. Pilietybė: Kongo. Kita informacija: a) buvęs UCD/FAPC pirmininkas; b) nuo 2011 m. birželio mėn. kalinamas Makalos kalėjime Kinšasoje. Įtraukimo į sąrašą pagal 5 straipsnio 1 dalies b punktą data: 2005 11 10.

                        3)

                        Gaston Iyamuremye (alias: a) Rumuli, b) Byiringiro Victor Rumuli, c) Victor Rumuri, d) Michel Byiringiro). Gimimo data: 1948 m. Gimimo vieta: a) Musanzės apygarda (Šiaurės provincija), Ruanda; b) Ruhengeris, Ruanda. Titulas: brigados generolas. Pareigos: a) Ruandos demokratinių išsilaisvinimo pajėgų (FDLR) pirmininkas; b) FDLR-FOCA pirmininko antrasis pavaduotojas. Pilietybė: Ruandos. Kita informacija: a) nuo 2011 m. birželio mėn. yra Kalongėje, Šiaurės Kivu provincijoje; b) daugelio šaltinių, įskaitant Jungtinių Tautų Saugumo Tarybos KDR skirto Sankcijų komiteto ekspertų grupę, duomenimis, Gaston Iyamuremye yra FDLR pirmininko antrasis pavaduotojas ir laikomas vienu iš pagrindinių FDLR karinės ir politinės vadovybės narių; c) iki 2009 m. gruodžio mėn. Gaston Iyamuremye vadovavo Ignace Murwanashyaka’os (FDLR pirmininkas) tarnybai Kibujoje, KDR. Įtraukimo į sąrašą pagal 5 straipsnio 1 dalies b punktą data: 2010 12 23.

                        4)

                        Germain Katanga. Titulas: generolas. Pilietybė: Kongo. Kita informacija: a) 2007 m. spalio 18 d. Kongo Demokratinės Respublikos Vyriausybė perdavė Tarptautiniam baudžiamajam teismui (TBT); b) FRPI vadas. Įtraukimo į sąrašą pagal 5 straipsnio 1 dalies b punktą data: 2005 11 10.

                        5)

                        Thomas Lubanga. Gimimo vieta: Ituri, KDR. Kita informacija: a) 2006 m. kovo 17 d. Kongo valdžios institucijos perdavė Tarptautiniam baudžiamajam teismui (TBT); b) UPC/L pirmininkas. Įtraukimo į sąrašą pagal 5 straipsnio 1 dalies b punktą data: 2005 11 10.

                        6)

                        Khawa Panga Mandro (alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Chief Kahwa, f) Kawa, g) Mandro Panga Kahwa, h) Yves Khawa Panga Mandro). Gimimo data: 1973 08 20. Gimimo vieta: Bunija, KDR. Pilietybė: Kongo. Kita informacija: a) Kongo valdžios institucijų suimtas 2005 m. spalio mėn., Kisanganio apeliacinio teismo išteisintas, vėliau dėl naujų kaltinimų perduotas Kinšasos teisminėms institucijoms; b) nuo 2011 m. birželio mėn. kalinamas Makalos centriniame kalėjime Kinšasoje; c) buvęs PUSIC pirmininkas. Įtraukimo į sąrašą pagal 5 straipsnio 1 dalies b punktą data: 2005 11 10.

                        7)

                        Callixte Mbarushimana. Gimimo data: 1963 07 24. Gimimo vieta: Ndusu/Ruhengeris, Šiaurės provincija, Ruanda. Pilietybė: Ruandos. Kita informacija: a) suimtas 2010 m. spalio 3 d. Paryžiuje pagal Tarptautinio baudžiamojo teismo arešto orderį už karo nusikaltimus ir nusikaltimus žmogiškumui, kuriuos Kivu provincijose 2009 m. vykdė FDLR pajėgos, ir 2011 m. sausio 25 d. perduotas į Hagą; b) iki suėmimo buvo FDLR vykdomasis sekretorius ir FDLR karinės vadovybės pirmininko pavaduotojas. Įtraukimo į sąrašą pagal 5 straipsnio 1 dalies b punktą data: 2009 03 21.

                        8)

                        Iruta Douglas Mpamo (alias a) Mpano, b) Douglas Iruta Mpamo). Gimimo data: a) 1965 12 28; b) 1965 12 29. Gimimo vieta: a) Bashali, Masisi, KDR (jei gimimo data a)); b) Goma, KDR (jei gimimo data b)). Pilietybė: Kongo. Kita informacija: b) nuo 2011 m. birželio mėn. gyvena Gisenyje, Ruandoje; b) „Compagnie Aerienne des Grands Lacs“ ir „Great Lakes Business Company“ savininkas ir vadovas. Įtraukimo į sąrašą pagal 5 straipsnio 1 dalies b punktą data: 2005 11 10.

                        9)

                        Sylvestre Mudacumura (alias a) Radja, b) Mupenzi Bernard, c) General Major Mupenzi, d) General Mudacumura). Pareigos: a) FDLR-FOCA karo vadas; b) politinis pirmininko pirmasis pavaduotojas ir FOCA vadovybės pirmininkas. Pilietybė: Ruandos. Kita informacija: nuo 2011 m. birželio mėn. yra Kikomos miške netoli Bogojo (Valikalė, Šiaurės Kivu). Įtraukimo į sąrašą pagal 5 straipsnio 1 dalies b punktą data: 2005 11 10.

                        10)

                        Leodomir Mugaragu (alias: a) Manzi Leon, b) Leo Manzi). Gimimo data: a) 1954 m.; b) 1953 m. Gimimo vieta: a) Kigalis, Ruanda; b) Rušašis (Šiaurės provincija), Ruanda. Pareigos: FDLR-FOCA štabo viršininkas, atsakingas už administravimą. Kita informacija: a) atvirų šaltinių ir oficialių pranešimų duomenimis, Leodomir Mugaragu yra Forces Combattantes Abucunguzi (Combatant Force for the Liberation of Rwanda) (FOCA), FDLR ginkluotojo sparno, štabo viršininkas; b) oficialių pranešimų duomenimis, Mugaragu yra FDLR karinių operacijų rytinėje KDR dalyje vienas iš vyriausiųjų organizatorių; c) nuo 2011 m. birželio mėn. yra FDLR štabe Kikomos miške (Bogojis, Valikalė, Šiaurės Kivu). Įtraukimo į sąrašą pagal 5 straipsnio 1 dalies b punktą data: 2010 12 23.

                        11)

                        Leopold Mujyambere (alias a) Musenyeri, b) Achille, c) Frere Petrus Ibrahim. Gimimo data: a) 1962 03 17; b) 1966 m. (manoma). Gimimo vieta: Kigalis (Ruanda). Pilietybė: Ruandos. Kita informacija: a) nuo 2011 m. birželio mėn. FDLR-FOCA Pietų Kivu operacijų sektoriaus (dabar vadinamo „Amazon“) vadas; b) yra Niakalekėje (į pietryčius nuo Mvengos, Pietų Kivu). Įtraukimo į sąrašą pagal 5 straipsnio 1 dalies b punktą data: 2009 03 21.

                        12)

                        Ignace Murwanashyaka (alias Ignace). Titulas: Dr. Gimimo data: 1963 05 14. Gimimo vieta: a) Butera, Ruanda; b) Ngoma, Butarė, Ruanda. Pilietybė: Ruandos. Kita informacija: a) FDLR pirmininkas ir FDLR ginkluotųjų pajėgų vyriausiasis vadas; b) 2009 m. lapkričio 17 d. suimtas Vokietijos valdžios institucijų. Įtraukimo į sąrašą pagal 5 straipsnio 1 dalies b punktą data: 2005 11 10.

                        13)

                        Straton Musoni (alias I.O. Musoni). Gimimo data: a) 1961 04 06; b) 1961 06 04. Gimimo vieta: Mugambazis, Kigalis, Ruanda. Pilietybė: Ruandos. Kita informacija: a) 2009 m. lapkričio 17 d. suimtas Vokietijos valdžios institucijų; b) jo eitas FDLR pirmininko pirmojo pavaduotojo pareigas perėmė kitas asmuo. Įtraukimo į sąrašą pagal 5 straipsnio 1 dalies b punktą data: 2007 04 13.

                        14)

                        Jules Mutebutsi (alias a) Jules Mutebusi, b) Jules Mutebuzi, c) Colonel Mutebutsi). Gimimo vieta: 1964 m. Minembvė, Pietų Kivu, KDR. Pilietybė: Kongo. Kita informacija: a) buvęs FARDC 10-ojo karinio regiono karo vado pavaduotojas; b) 2007 m. gruodžio mėn. suimtas Ruandos valdžios institucijų ir nuo tol pusiau laisvai gyvena Kigalyje (jam draudžiama išvykti iš šalies). Įtraukimo į sąrašą pagal 5 straipsnio 1 dalies b punktą data: 2005 11 10.

                        15)

                        Mathieu Chui Ngudjolo (alias Cui Ngudjolo). Kita informacija: a) 2003 m. spalio mėn. Bunijoje jį suėmė MONUC; b) 2008 m. vasario 7 d. Kongo Demokratinės Respublikos Vyriausybė perdavė Tarptautiniam baudžiamajam teismui. Įtraukimo į sąrašą pagal 5 straipsnio 1 dalies b punktą data: 2005 11 10.

                        16)

                        Floribert Ngabu Njabu (alias a) Floribert Njabu, b) Floribert Ndjabu, c) Floribert Ngabu, d) Ndjabu). Kita informacija: a) FNI pirmininkas; b) nuo 2005 m. kovo mėn. skirtas namų areštas Kinšasoje; c) 2011 m. kovo 27 d. perduotas į Hagą liudyti teismo procesuose Tarptautiniame baudžiamajame teisme. Įtraukimo į sąrašą pagal 5 straipsnio 1 dalies b punktą data: 2005 11 10.

                        17)

                        Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda, f) Nkunda Mihigo Laurent, g) Chairman, h) Papa Six). Gimimo data: a) 1967 02 06; b) 1967 02 02. Gimimo vieta: Šiaurės Kivu/Ručuru, KDR (jei gimimo data a)). Pilietybė: Kongo. Kita informacija: a) buvęs RCD-G generolas; b) 2006 m. įsteigė Nacionalinį liaudies gynimo kongresą; c) 1998–2006 m. Kongo demokratijos susivienijimo, Goma (RCD-G) vyresnysis pareigūnas; d) 1992–1998 m. Ruandos patriotinio fronto (RPF) pareigūnas; e) 2009 m. sausio mėn. Ruandoje suimtas Ruandos valdžios institucijų, o jo CNDP vado pareigas perėmė kitas asmuo; f) skirtas namų areštas Kigalyje. Įtraukimo į sąrašą pagal 5 straipsnio 1 dalies b punktą data: 2005 11 10.

                        18)

                        Félicien Nsanzubukire (alias Fred Irakeza). Pareigos: FDLR-FOCA 1-ojo bataliono vadovas, yra Pietų Kivu Uvyra-Sangės rajone. Gimimo data: 1967 m. Gimimo vieta: Murama, Kininia, Rubungo, Kigalis, Ruanda. Pilietybė: Ruandos. Kita informacija: a) bent nuo 1994 m. yra FDLR narys ir nuo 1998 m. spalio mėn. veikia rytinėje KDR dalyje; b) nuo 2011 m. birželio mėn. yra Magundoje, Mvengos teritorija, Pietų Kivu. Įtraukimo į sąrašą pagal 5 straipsnio 1 dalies b punktą data: 2010 12 23.

                        19)

                        Pacifique Ntawunguka (alias a) Colonel Omega, b) Nzeri, c) Israel, d) Pacifique Ntawungula). Pareigos: FDLR-FOCA Pietų Kivu „SONOKI“ veiklos sektoriaus vadas. Gimimo data: a) 1964 01 01; b) 1964 m. (manoma). Gimimo vieta: Gasekė, Gisenio provincija, Ruanda. Pilietybė: Ruandos. Kita informacija: nuo 2011 m. birželio mėn. yra Matembėje, Šiaurės Kivu. Įtraukimo į sąrašą pagal 5 straipsnio 1 dalies b punktą data: 2009 03 21.

                        20)

                        James Nyakuni. Pilietybė: Ugandos. Įtraukimo į sąrašą pagal 5 straipsnio 1 dalies b punktą data: 2005 11 10.

                        21)

                        Stanislas Nzeyimana (alias a) Deogratias Bigaruka Izabayo, b) Bigaruka, c) Bigurura, d) Izabayo Deo, e) Jules Mateso Mlamba). Pareigos: FDLR-FOCA vado pavaduotojas. Gimimo data: a) 1966 01 01; b) 1967 m. (manoma); c) 1966 08 28. Gimimo vieta: Mugusa (Butarė), Ruanda. Pilietybė: Ruandos. Kita informacija: nuo 2011 m. birželio mėn. yra Mukobervoje, Šiaurės Kivu. Įtraukimo į sąrašą pagal 5 straipsnio 1 dalies b punktą data: 2009 03 21.

                        22)

                        Dieudonné Ozia Mazio (alias a) Ozia Mazio, b) Omari, c) Mr Omari). Pareigos: Kongo įmonių federacijos (FEC) pirmininkas Aru teritorijoje. Gimimo data: 1949 06 06. Gimimo vieta: Arivara, KDR. Pilietybė: Kongo. Kita informacija: manoma, mirė Arivaroje 2008 m. rugsėjo 23 d. Įtraukimo į sąrašą pagal 5 straipsnio 1 dalies b punktą data: 2005 11 10.

                        23)

                        Bosco Taganda (alias a) Bosco Ntaganda, b) Bosco Ntagenda, c) General Taganda, d) Lydia, e) Terminator, f) Tango, g) Tango Romeo, h) Major). Titulas: brigados generolas. Pareigos: de facto vado pavaduotojas iš eilės vykdant keletą operacijų prieš FDLR Šiaurės ir Pietų Kivu: „Umoja Wetu“, „Kimia II“ ir „Amani Leo“ (nuo 2009 m. sausio mėn.). Pilietybė: Kongo. Gimimo data: a) 1973 m.; b) 1974 m. Gimimo vieta: Bigogvė, Ruanda. Kita informacija: a) vaikystėje persikraustė į Niamitabą, Masisio teritorija, Pietų Kivu; b) nuo 2011 m. birželio mėn. gyvena Gomoje ir turi didelių ūkių Ngungo rajone, Masisio teritorijoje, Šiaurės Kivu; c) 2004 m. gruodžio 11 d., po Itūrio taikos susitarimų, prezidento dekretu paskirtas FARDC brigados generolu; d) buvęs CNDP štabo vadas, o nuo Laurent Nkunda suėmimo 2009 m. sausio mėn. tapo CNDP karo vadu; e) UPC/L karo vadas; f) CNDP štabo viršininkas. Įtraukimo į sąrašą pagal 5 straipsnio 1 dalies b punktą data: 2005 11 10.

                        24)

                        Innocent Zimurinda (alias Zimulinda). Titulas: pulkininkas leitenantas. Gimimo data: a) 1972 09 01; b) 1975 m. Gimimo vieta: Ngungas, Masisio teritorija, Šiaurės Kivu provincija, KDR. Titulas: pulkininkas. Pilietybė: Kongo. Kita informacija: a) 2009 m. integruotas į FARDC kaip pulkininko leitenantas, buvo brigados vadu FARDC vykdant operacijas „Kimia II“, buvo apsigyvenęs Ngungo rajone; b) 2009 m. liepos mėn. paaukštintas iki pulkininko ir tapo FARDC sektoriaus vadu Ngunge, o vėliau Kičangoje, vykdant operacijas „Kimia II“ ir „Amani Leo“; c) nors jo pavardė nebuvo įtraukta į 2010 m. gruodžio 31 d. KDR prezidento potvarkį, kuriuo buvo paskirti aukšto rango FARDC karininkai, jis de facto išlaikė vadovaujamąją poziciją FARDC 22-ajame sektoriuje Kičangoje ir dėvi naujo pavyzdžio FARDC skiriamuosius ženklus bei uniformą. Įtraukimo į sąrašą pagal 5 straipsnio 1 dalies b punktą data: 2010 12 23.

                  B.   JURIDINIAI ASMENYS, SUBJEKTAI IR ORGANIZACIJOS

                        1)

                           Butembo Airlines (alias BAL). Adresas: Butembas, KDR. Kita informacija: nuo 2008 m. gruodžio mėn. BAL nebeturi licencijos oro susisiekimui vykdyti KDR. Įtraukimo į sąrašą pagal 5 straipsnio 1 dalies b punktą data: 2007 04 13.

                        2)

                           Congomet Trading House. Adresas: Butembas, Šiaurės Kivu, KDR. Kita informacija: a) nebeegzistuoja kaip prekybos auksu bendrovė Butembe, Šiaurės Kivu; b) anksčiau įtraukta į sąrašą kaip CONGOCOM. Įtraukimo į sąrašą pagal 5 straipsnio 1 dalies b punktą data: 2007 04 13.

                        3)

                           Compagnie Aérienne des Grands Lacs (CAGL) (alias Great Lakes Business Company (GLBC)). Adresas: a) CAGL: Avenue President Mobutu, Goma (CAGL taip pat turi biurą Gisenyje, Ruandoje); b) GLBC: GLBC, PO Box 315, Goma, DRC (GLBC taip pat turi biurą Gisenyje, Ruandoje). Įtraukimo į sąrašą pagal 5 straipsnio 1 dalies b punktą data: 2007 04 13.

                        4)

                           Machanga Ltd. Adresas: Kampala, Uganda. Kita informacija: a) auksą eksportuojanti įmonė (direktoriai: Rajendra Kumar Vaya ir Hirendra M. Vaya); b) 2010 m. „Machanga“ priklausantis turtas, laikomas „Emirates Gold“ sąskaitoje, buvo įšaldytas „Bank of Nova Scotia Mocatta“ (Jungtinė Karalystė). Įtraukimo į sąrašą pagal 5 straipsnio 1 dalies b punktą data: 2007 04 13.

                        5)

                           Tous Pour la Paix et le Développement (alias TPD). Adresas: Goma, Šiaurės Kivu, KDR. Kita informacija: a) TPD yra nevyriausybinė organizacija; b) Goma; provincijų komitetai yra Pietų Kivu, Vakarų Kasajuje, Rytų Kasajuje ir Manieroje; c) oficialiai nutraukė visą veiklą nuo 2008 m.; praktiškai, 2011 m. birželio mėn. TPD biurai veikia ir dalyvauja veikloje, susijusioje su šalies viduje perkeltų asmenų grįžimu, bendruomeninėmis susitaikymo iniciatyvomis, konfliktų dėl žemės sprendimu ir t. t. Įtraukimo į sąrašą pagal 5 straipsnio 1 dalies b punktą data: 2005 11 10.

                        6)

                           Uganda Commercial Impex (UCI) Ltd. Adresas: a) Kajoka Street, Kisemente, Kampala, Uganda; b) PO Box 22709, Kampala, Uganda. Kita informacija: a) auksą eksportuojanti įmonė (buvę direktoriai: Kunal Lodhia ir J.V. Lodhia); b) 2011 m. sausio mėn. Ugandos valdžios institucijos pranešė Komitetui, kad pagal jos laikomoms lėšoms taikomą išimtį „Emirates Gold“ sumokėjo UCI skolą „Crane Bank“ Kampaloje, todėl UCI sąskaitos buvo galutinai uždarytos. Įtraukimo į sąrašą pagal 5 straipsnio 1 dalies b punktą data: 2007 04 13.“


title: 2014 m. kovo 7 d. Komisijos įgyvendinimo reglamentas (ES) Nr. 243/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Bornheimer Spargel / Spargel aus dem Anbaugebiet Bornheim (SGN)]

text:
14.3.2014

               LT

               Europos Sąjungos oficialusis leidinys

               L 74/29

      KOMISIJOS ĮGYVENDINIMO REGLAMENTAS (ES) Nr. 243/2014
   2014 m. kovo 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Bornheimer Spargel / Spargel aus dem Anbaugebiet Bornheim (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Vokietijos paraiška įregistruoti pavadinimą „Bornheimer Spargel“ / „Spargel aus dem Anbaugebiet Bornheim“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Bornheimer Spargel“ / „Spargel aus dem Anbaugebiet Bornheim“ pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 286, 2013 10 2, p. 12.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži arba perdirbti vaisiai, daržovės ir grūdai

      VOKIETIJA

         Bornheimer Spargel / Spargel aus dem Anbaugebiet Bornheim (SGN)


title: 2017 m. vasario 10 d. Komisijos įgyvendinimo reglamentas (ES) 2017/245, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
11.2.2017

               LT

               Europos Sąjungos oficialusis leidinys

               L 36/57

         KOMISIJOS ĮGYVENDINIMO REGLAMENTAS (ES) 2017/245
   2017 m. vasario 10 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 10 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  111,7

                  SN

                  359,5

                  TN

                  311,6

                  TR

                  150,6

                  ZZ

                  233,4

                  0707 00 05

                  MA

                  85,9

                  TR

                  178,9

                  ZZ

                  132,4

                  0709 91 00

                  EG

                  153,4

                  ZZ

                  153,4

                  0709 93 10

                  MA

                  71,6

                  TR

                  203,0

                  ZZ

                  137,3

                  0805 10 22 , 0805 10 24 , 0805 10 28

                  EG

                  44,1

                  IL

                  71,6

                  MA

                  44,1

                  TN

                  52,1

                  TR

                  77,1

                  ZZ

                  57,8

                  0805 21 10 , 0805 21 90 , 0805 29 00

                  EG

                  93,2

                  IL

                  131,2

                  MA

                  90,2

                  TR

                  86,4

                  ZZ

                  100,3

                  0805 22 00

                  IL

                  117,8

                  MA

                  102,6

                  TR

                  60,4

                  ZZ

                  93,6

                  0805 50 10

                  EG

                  88,3

                  TR

                  83,4

                  ZZ

                  85,9

                  0808 30 90

                  CL

                  181,7

                  CN

                  108,8

                  ZA

                  113,2

                  ZZ

                  134,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. spalio 10 d. Komisijos įgyvendinimo reglamentas (ES) Nr. 1069/2014, kuriuo nukrypstama nuo Reglamento (EB) Nr. 73/2009 nuostatų dėl laikymo laikotarpio siekiant gauti 2014 m. priemoką už karves žindenes Ispanijoje

text:
11.10.2014

               LT

               Europos Sąjungos oficialusis leidinys

               L 295/47

         KOMISIJOS ĮGYVENDINIMO REGLAMENTAS (ES) Nr. 1069/2014
   2014 m. spalio 10 d.
   kuriuo nukrypstama nuo Reglamento (EB) Nr. 73/2009 nuostatų dėl laikymo laikotarpio siekiant gauti 2014 m. priemoką už karves žindenes Ispanijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio r punktą,
   kadangi:

               (1)

               pagal Reglamento (EB) Nr. 73/2009 111 straipsnio 2 dalies antrą pastraipą, ūkininkams gali būti skirta priemoka už karves žindenes, jeigu jie ne trumpiau nei šešis mėnesius iš eilės nuo paraiškos gauti priemoką už karves žindenes pateikimo dienos laiko tam tikrą karvių žindenių skaičių savo ūkiuose. Ta pati prievolė taikoma, kai pagal Reglamento (EB) Nr. 73/2009 111 straipsnio 5 dalį valstybės narės moka nacionalinę priemoką už karvių žindenes;

               (2)

               Ispanija informavo Komisiją, kad po to, kai nuo 2013 m. spalio 1 d. būta nepakankamai itin lietingų dienų, dalį šalies kamuoja ypatinga ilgalaikė sausra, kurią lėmė didžiulis kritulių stygius, palyginti su ilgamečiu vidurkiu. Tokiai padėčiai užsitęsus, nyksta ganyklos, mažėja prieinamo pašaro ir blogėja jo kokybė, todėl sausros kamuojamose srityse esančių ūkininkų, kurie ištisas bandas augina ekstensyviais būdais ir turi laikytis Reglamento (EB) Nr. 73/2009 111 straipsnio 2 dalies antroje pastraipoje nustatyto laikymo laikotarpio, ekonominė padėtis tapo nepaprastai kebli;

               (3)

               tokios aplinkybės lėmė didelius sunkumus: išaugus pašarų ir girdymo išlaidoms karves žindenes auginantiems ūkininkams kilo didžiulių praktinių ir specifinių problemų. Siekiant sudaryti sąlygas karves žindenes auginantiems ūkininkams, esantiems sausros kamuojamuose vietose, ir toliau vykdyti savo finansinius įsipareigojimus neprarandant teisės gauti priemokas už karves žindenes pagal Reglamento (EB) Nr. 73/2009 111 straipsnį, tikslinga sutrumpinti laikymo laikotarpį, nurodytą šio reglamento 111 straipsnio 2 dalies antroje pastraipoje, paraiškų dėl 2014 m. teikimo atveju;

               (4)

               pagal paraiškų dėl priemokos už karves žindenes pateikimo datas, laikantis Ispanijos nustatyto termino, Reglamento (EB) Nr. 73/2009 111 straipsnio 2 dalyje nustatytas laikymo laikotarpis gali baigtis ne anksčiau kaip 2014 m. rugsėjo 2 d. ir ne vėliau kaip 2014 m. gruodžio 10 d. Siekiant visiems suinteresuotiems ūkininkams sudaryti sąlygas pasinaudoti nukrypti leidžiančia nuostata, tikslinga šį reglamentą taikyti retroaktyviai;

               (5)

               šiame reglamente numatytos priemonės atitinka Tiesioginių išmokų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   2014 m. kalendoriniais metais, nukrypstant nuo Reglamento (EB) Nr. 73/2009 111 straipsnio 2 dalies antros pastraipos, toje nuostatoje nurodomas minimalus laikymo laikotarpis sutrumpinamas iki penkių mėnesių iš eilės nuo dienos, kurią pateikta paraiška gauti priemoką už karves žindenes.
   Pirmoji dalis taikoma ūkininkams, esantiems šio reglamento priede išvardytose Ispanijos autonominėse srityse.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. rugpjūčio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 31, p. 16.

      PRIEDAS
      1 straipsnyje nurodytos Ispanijos autonominės sritys

                  Andalūzija

                  Mursija

                  Valensija

                  Aragonas

                  Balearai

                  Kastilija-La Mančas

                  Kastilija ir Leonas

                  Katalonija

                  Madridas

                  Estremadūra


title: 2013 m. lapkričio 28 d. Komisijos įgyvendinimo reglamentas (ES) Nr. 1245/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Fourme de Montbrison (SKVN)]

text:
4.12.2013

               LT

               Europos Sąjungos oficialusis leidinys

               L 323/11

         KOMISIJOS ĮGYVENDINIMO REGLAMENTAS (ES) Nr. 1245/2013
   2013 m. lapkričio 28 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Fourme de Montbrison (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos paraišką patvirtinti saugomos kilmės vietos nuorodos „Fourme de Montbrison“, įregistruotos Komisijos reglamentu (ES) Nr. 917/2010 (2), specifikacijos pakeitimą;

               (2)

               paraiškos tikslas – iš dalies pakeisti specifikaciją ir patikslinti produkto kilmės įrodymą, gamybos būdą, ženklinimą etiketėmis, nacionalinius reikalavimus ir kontrolės institucijos duomenis;

               (3)

               Komisija pakeitimą išnagrinėjo ir padarė išvadą, kad jis pagrįstas. Kadangi pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, Komisija gali jį patvirtinti netaikydama minėto reglamento 50–52 straipsniuose nustatytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Fourme de Montbrison“ specifikacija iš dalies keičiama pagal šio reglamento I priedą.
   2 straipsnis
   Šio reglamento II priede pateikiamas bendrasis suvestinis dokumentas su pagrindiniais specifikacijos aspektais.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 269, 2010 10 13, p. 21.

      I PRIEDAS
      Toliau išvardijami patvirtinti saugomos vietos kilmės nuorodos „Fourme de Montbrison“ specifikacijos pakeitimai.
      1.   II dalis. Produkto aprašymas

                  —

                  Produkto aprašymas papildomas tokiu organoleptiniu aprašymu: „Sūris „Fourme de Montbrison“ yra vienalytis, kietokas, tirpstantis burnoje. Jis yra subtilaus, kvapnaus pieno su vaisiais skonio, su vos juntamu pelėsio prieskoniu, todėl nėra aštrus. Sūris gali būti šiek tiek sūrus ir kartus.“ Toks aprašymas naudingas per organoleptinę produkto kontrolę.

                  —

                  Patikslinama, kad „Pjaustyti „Fourme de Montbrison“ leidžiama, jei nepakinta sūrio tekstūra. Jei sūris sveria per 50 g, turi būti padengtas žieve.“

            Kadangi sūrio vartosena nuolat kinta, šia nuostata nustatomos ribos, kad būtų užkirstas kelias su pjaustymo būdais susijusiems pažeidimams.
      2.   IV dalis. Kilmės įrodymas

      2.1.   IV.1 podalis. Deklaravimo prievolės

                  —

                  Patikslinama, kad identifikavimo deklaracija „ pildoma pagal Nacionalinio produktų kilmės ir kokybės instituto (Institut national de l’origine et de la qualité) patvirtintą pavyzdį.“

            Numatoma įvesti išankstines deklaracijas dėl ketinimo negaminti produkcijos ir dėl gamybos atnaujinimo – taip siekiama tiksliai prižiūrėti operatorių, kurie nori laikinai nenaudoti kilmės vietos nuorodos, veiklą.
      Išsamiai nustatoma, koks turi būti deklaracijų, reikalingų susipažinti su produktais ir užtikrinti jų priežiūrą, turinys ir perdavimo tvarka.
      Šie pakeitimai susiję su kilmės vietos nuorodų kontrolės sistemos reforma, įvesta 2006 m. gruodžio 7 d. Įsakymu Nr. 2006–1547 dėl žemės ūkio, miško, maisto ir jūros produktų vertės didinimo.
      2.2.   IV.2 podalis. Registrai

                  —

                  Siekiant užtikrinti specifikacijoje nustatytų gamybos sąlygos kontrolę, papildomas nuorodų, kurias operatoriai turi įregistruoti, sąrašas.

            2.3.   IV.3 podalis. Produktų kontrolė

                  —

                  Patikslinami etapas, kuriuo atliekamas organoleptinis produkto tyrimas, ir mėginių ėmimo metodas. Nustatyta tvarka įtraukiama į kontrolės įstaigos parengtą kilmės vietos nuorodos kontrolės arba patikros planą.

            3.   V dalis. Gamybos būdas

      3.1.   V.1 podalis. Pieno gamyba

                  —

                  Apibrėžiama sąvoka „pieninių karvių banda“. „Pieninių karvių banda – tai visos ūkio pieninės karvės ir pakaitinės telyčios. Pieninės karvės yra melžiami ir užtrūkę gyvuliai, o telyčios – gyvuliai nuo nujunkymo iki pirmojo veršiavimosi.“ Tokia apibrėžtimi siekiama aiškiai nustatyti, apie kokius gyvulius kalbama, kai toliau specifikacijoje vartojamos sąvokos „pieninių karvių banda“, „pieninės karvės“ ir „telyčios“, ir taip išvengti painiavos.

                  —

                  V.1 podalio a punkte panaikinama tvarka, pagal kurią galima laikinai nukrypti nuo pieninių karvių pagrindinio raciono kilmės taisyklių sausros, nenumatytų orų permainų ir kitais išimtiniais atvejais.

                  —

                  V.1 podalio a punkte patikslinama, kad antroji pastraipa taikoma pagrindiniam racionui ir kad kryžmažiedžiai augalai negali būti pašaras. Šiais patikslinimais siekiama išvengti painiavos tekste.

                  —

                  V.1 podalio a punkto sakiniu „Vidutiniškai bent 80 % pieninių karvių metinio raciono sausosiomis medžiagomis turi sudaryti ganyklinė, nuvytusi, pavytusi žolė, šienas rulonuose arba silosas.“ pakeičiamas sakinys „Raciono pagrindą turi ganyklinė, nuvytusi, pavytusi žolė arba silosas“. Tokiu būdu aiškiai nurodoma žolės dalis pagrindiniame racione, gyvuliai, kurie ja šeriami, ir laiko tarpas – tai palengvins patikras. Šia nuostata pabrėžiama žolės svarba gyvulių šėrimui gaminant kilmės vietos nuoroda žymimą sūrį „Fourme de Montbrison“.

                  —

                  V.1 podalio a punkto sakiniu „Vidutiniškai ne daugiau kaip 20 % pieninių karvių metinio raciono sausosiomis medžiagomis turi sudaryti kukurūzų silosas.“ pakeičiamas sakinys „Vidutiniškai per metus ne daugiau kaip 20 % bandos kasdienio raciono sausosiomis medžiagomis turi sudaryti kukurūzų silosas.“ Taigi, apribojamas ne visą, o pagrindinį tik pieninių karvių racioną sudarančių kukurūzų kiekis.

            Ši nuostata papildoma sakiniais „Viso kukurūzo silosu bandoje šeriamos tik telyčios, kurioms prasidėjo paskutinis nėštumo mėnuo, ir pieninės karvės.“ ir „Draudžiama kasdien pienines karves šerti ne tik visu kukurūzu (žaliu arba silosu), bet ir kukurūzų grūdais arba drėgnai laikytomis burbuolėmis.“ Patikslinant, kurie gyvuliai gali gauti kukurūzų silosą, lengviau kontroliuoti, kiek iš tiesų pieninėms karvės duodama kukurūzų siloso. Draudimo kasdien pienines karves šerti ne tik visu kukurūzu, bet ir kukurūzų grūdais arba drėgnai laikytomis burbuolėmis tikslas – apriboti pieninių karvių racioną sudarančių kukurūzų, ypač fermentuotų, kiekį.
      Visomis šiomis nuostatomis siekiama pieninių karvių racione pirmenybę teikti žolei ir, patikslinant gyvulius bei laikotarpius, palengvinti kontrolę.

                  —

                  V.1 podalio a punkto nuostata dėl raciono papildymo šienu ne ganiavos metu taikoma tik pieninėms karvėms: todėl nuoseklumo dėlei šios nuostatos kontrolė taikoma visoms pieninėms karvėms, o ne pieninių karvių bandai.

                  —

                  V.1 podalio b punkte didesnio tikslumo dėlei nurodoma, kad draudimas laikyti tik tvarte visus metus ir ne ganykloje taikomas pieninėms karvėms.

                  —

                  V.1 podalio b punkte patikslinama, kad pieninės karvės ganomos ne mažiau kaip 150 dienų per metus. Šia sąlyga sustiprinamas pieninių karvių ganymo įtaka jų racionui ir palengvinama ganymo prievolės vykdymo kontrolė.

                  —

                  V.1 podalio b punkte numatomas sakinys, kuriuo pienines karves leidžiama šerti ne tik ganyklos žole, bet ir žaliu pašaru, kurį sudaro žolė iš geografinės vietovės. Tokiu būdu, kaip šviežią pašarą, galima panaudoti žolę iš sklypų, kurie pernelyg nutolę nuo melžyklos, kad pienines karves būtų galima ten nuginti.

                  —

                  V.1 podalio b punkte, siekiant padėti įtvirtinti ekstensyvią kilmės vietos nuoroda „Fourme de Montbrison“ žymimo sūrio gamybą, įvedamas vienam gyvuliui tenkančio ūkio ploto apribojimas.

                  —

                  V.1 podalio c punkte nustatoma, kad pieninės karvės racioną gali papildyti ne daugiau kaip 1 800 kg papildų ir priedų sausosiomis medžiagomis per metus. Šia nuostata skatinama naudoti pagrindinį racioną sudarantį pašarą iš geografinės vietovės.

                  —

                  V.1 podalio c punkte didesnio aiškumo dėlei žaliavos, kurias leidžiama naudoti pieninėms karvėms skirtuose papilduose, ir leidžiami priedai išvardijami dviejuose atskiruose tiksliuose sąrašuose.

            Tikslus žaliavų, kurias leidžiama naudoti pieninėms karvėms skirtuose papilduose, sąrašas papildomas drėgnais grūdiniais kukurūzais; aliejinių augalų sėklų produktais, į kuriuos nepridėta šlapalo; aliejinių augalų vaisių produktais, į kuriuos nepridėta šlapalo, išskyrus augalinius aliejus ir riebalus, taip pat kakavos pupelių lukštus ir luobeles; ankštinių augalų sėklų produktai; šalutiniais mikroorganizmų, kurių ląstelės inaktyvintos arba numarintos, fermentacijos produktais, išskyrus produktus, gaunamus iš specialių mikroorganizmų, užaugintų ant tam tikrų substratų, ir melasos žlaugtus. Sąvokos „visi javai ir jų šalutiniai produktai“, „dehidratuotas burokėlių minkštimas“, „melasa“, „ baltymingų augalų sėklos“ ir „druska, mineralai“ pakeičiamos atitinkamai sąvokomis „visi javų grūdai ir jų šalutiniai produktai “, „džiovintas burokėlių minkštimas“, „melasos“, „ankštinių augalų sėklos“ ir „mineralai ir jų produktai“. Sąvoka „išspaudos, į kurias nepridėta šlapalo“ išbraukiama, nes šie produktai priklauso aliejinių augalų sėklų arba vaisių produktams, į kuriuos nepridėta šlapalo. Taip pat patikslinama, kad kukurūzų burbuolės gali būti saugomos sausai arba drėgnai. Ši žaliava neturi įtakos produkto kokybei.
      Javams ir jų produktams saugoti draudžiama naudoti kaustinę sodą, nes tokios tradicijos nėra.
      Tikslus priedų sąrašas pakeičia sakinį „Bet kokie priedai, kuriuos naudojant siekiama tiesiogiai pakeisti pieno sudėtį, draudžiami.“ ir, laikantis teisės aktų terminijos, išvardijamos visos leidžiamų priedų kategorijos ir funkcinės grupės. Šio pakeitimo tikslas – išvengti painiavos ar aiškinimo skirtumų per patikras.

                  —

                  V.1 dalies e punktas papildomas nuostata, kuria draudžiama GMO naudoti gyvulių racionui ir ūkio kultūroms – taip siekiama išlaikyti tradicinį raciono pobūdį.

            3.2.   V.3 podalis. Perdirbimas

                  —

                  Tikslumo dėlei tiksliame ingredientų, pagalbinių medžiagų ir priedų, kuriuos leidžiama naudoti piene ir gamybos metu, sąraše sąvoka „nekenksmingos bakterijų, mielių ir pelėsio kultūros“ pakeičiama sąvoka „bakterijų, mielių ir pelėsio kultūros, kurių nekenksmingumas įrodytas“.

                  —

                  Pastraipa „Šioje pastraipoje apibūdinami kiti etapai – sutraukos arba varškės supjaustymas, išmaišymas, palikimas pastovėti, lengvas suslėgimas, sutrupinimas, varškės masės pasūdymas, sudėjimas į formą, nuvarvinimas ir sudėjimas ant lentynų):“ išbraukiama, nes kiekvienas šioje pastraipoje išvardytas etapas atskirai aprašomas specifikacijoje.

                  —

                  Nustatoma, kad nėra privaloma paliktą pastovėti varškę lengvai suslėgti prieš sutrupinant. Šis etapas technologiniame gamybos procese nėra būtinas, nes sūrio sausojo ekstrakto išskyrimas atitinka specifikacijoje nustatytas sąlygas.

                  —

                  Sakinys „Paskui varškė sutrupinama, masė pasūdoma ir sudedama į formą.“ performuluojamas taip: „Paskui varškė sutrupinama ir, ne vėliau kaip prieš dedant į formą, masė pasūdoma.“ Tokia formuluotė leidžia aiškiau suprasti, kada masė sūdoma.

                  —

                  Aiškumo dėlei patikslinama, kad patalpoje varškė nuvarvinama neslegiant ir apverčiant po to, kai įdedama į formą.

                  —

                  Minimali nuvarvinimo formoje neslegiant ir apverčiant trukmė sumažinama nuo 24 iki 18 val. Trukmė sumažinama atsižvelgiant į gamybos raidą, tačiau tai neturi įtakos sūrių kokybei.

                  —

                  Sakinys „Subadoma praėjus dešimt dienų po šliužo fermento pridėjimo“ perkeliamas į V.4 punktą ir patikslinama, kad kalbama apie sūrių subadymą.

            3.3.   V.4 podalis. Brandinimas ir laikymas

      Sakinys „Subadytas sūris bent penkiolika dienų brandinamas rūsyje ar brandinimo patalpoje, kurioje palaikoma 6–12 °C temperatūra ir 90–98 % santykinis drėgnumas.“ pakeičiamas sakiniu „Pastovėjęs ant lentynų sūris gali būti dar kartą padžiovinamas ir brandinamas rūsyje ar brandinimo patalpoje, kurioje palaikoma 6–12 °C temperatūra ir 90–98 % santykinis drėgnumas.“ ir papildomas sakiniu „Subadytas sūris bent penkiolika dienų brandinamas rūsyje ar brandinimo patalpoje, kurioje palaikomi minėti temperatūra ir drėgnumas.“
      Tokiu formuluotės patikslinimu siekiama geriau aprašyti etapų seką. Sūriai subadomi ne prieš nuleidžiami į rūsį, o pačiame rūsyje. Pastovėję ant lentynų sūriai prieš nuleidžiami į rūsį gali būti dar kartą padžiovinami. Minimali laikymo rūsyje trukmė (15 dienų) skaičiuojama nuo subadymo dienos.
      4.   VIII dalis. Ženklinimas etiketėmis

      Siekiant aiškumo ir suderinimo su informacija, pateikiama ant kitų produktų, įregistruotų kaip SKVN, etikečių, prievolė užrašyti „appellation d’origine controlée“ (kontroliuojama kilmės vietos nuoroda) panaikinama ir pakeičiama prievole pateikti Europos Sąjungos SKVN simbolį.
      5.   IX dalis. Nacionaliniai reikalavimai

      Atsižvelgiant į minėtą nacionalinę kilmės vietos nuorodų kontrolės sistemos reformą, pridedama lentelė, kurioje nurodyti pagrindiniai kontroliuotini dalykai ir jų vertinimo metodas.

      II PRIEDAS

         BENDRASIS SUVESTINIS DOKUMENTAS

      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „FOURME DE MONTBRISON“

      EB Nr. FR-PDO-0105–01014–06.07.2012

         SGN () SKVN (X)

      1.   Pavadinimas

      „Fourme de Montbrison“
      2.   Valstybė narė arba trečioji šalis

      Prancūzija
      3.   Žemės ūkio arba maisto produkto aprašymas

      3.1.   Produkto rūšis

                  1.3 klasė.

                  Sūriai

            3.2.   1 punkte nurodytu pavadinimu pavadinto produkto aprašymas

      „Fourme de Montbrison“ – cilindro, kurio aukštis 17–21 cm, skersmuo 11,5–14,5 cm, o svoris 2,1–2,7 kg, formos pelėsinis, neslėgtas, nekaitintas, fermentuotas, iš karvės pieno, į kurį dedama šliužo fermento, pagamintas sūris, sūdytas formavimo metu į sutrauką pridedant druskos.
      100 g sūrio riebalų kiekis po džiovinimo yra ne didesnis kaip 52 g, o 100 g brandinto sūrio bendras sausųjų medžiagų kiekis yra ne mažesnis kaip 52 g.
      Kilmės vietos nuoroda „Fourme de Montbrison“ sūriui gali būti suteikta tik praėjus 32 dienoms po fermentavimo šliužo fermentu.
      Jo žievė oranžinė, sausa, su pelėsio pluta, ant kurios gali būti balto, geltono ir raudono pelėsio. Minkštimas gelsvas, ertmių nedaug, išvagotas melsvo pelėsio.
      „Sūris „Fourme de Montbrison“ yra vienalytis, kietokas, tirpstantis burnoje. Jis yra subtilaus, kvapnaus pieno su vaisiais skonio, su vos juntamu pelėsio prieskoniu, todėl nėra aštrus. Sūris gali būti šiek tiek sūrus ir kartus.
      3.3.   Žaliavos (taikoma tik perdirbtiems produktams)

      —
      3.4.   Pašarai (taikoma tik gyvūniniams produktams)

      Visus metus pieninių karvių pagrindinį racioną sudaro geografinėje kilmės vietos nuorodos vietovėje pagaminti pašarai.
      Pagrindinį racioną gali sudaryti visi pašarai, išskyrus kryžmažiedžius augalus pašarų forma.
      Ganyklinė, nuvytusi, pavytusi žolė, šienas rulonuose arba silosas turi sudaryti vidutiniškai bent 80 % pieninių karvių metinio raciono sausosiomis medžiagomis.
      Silosas turi sudaryti vidutiniškai ne daugiau kaip 20 % pieninių karvių metinio raciono sausosiomis medžiagomis.
      Ne ganiavos metu šienas turi sudaryti vidutiniškai ne mažiau kaip 3 kg sausųjų medžiagų vienai pieninei karvei per dieną.
      Kai yra žolės ir kai tik leidžia oras, privaloma išleisti pienines karves ganyti. Pieninės karvės ganomos ne mažiau kaip 150 dienų per metus.
      Pieninių gyvulių bandoje papildai ir priedai vidutiniškai per metus gali sudaryti ne daugiau kaip 1 800 kg sausųjų medžiagų vienai pieninei karvei.
      Pieninėms karvėms skirtuose papilduose ir prieduose leidžiama naudoti tik tiksliame sąraše išvardytas žaliavas ir priedus.
      3.5.   Specialūs gamybos veiksmai, atliktini nustatytoje geografinėje vietovėje

      Nustatytoje geografinėje vietovėje turi būti melžiamas pienas, gaminami, brandinami ir ne ilgiau kaip 32 dienas nuo šliužo fermento pridėjimo saugomi sūriai.
      3.6.   Specialios pjaustymo, trynimo, pakavimo ir kt. taisyklės

      Pjaustyti „Fourme de Montbrison“ leidžiama, jei nepakinta sūrio tekstūra. Jei sūris sveria per 50 g, turi būti padengtas žieve.“
      3.7.   Specialios ženklinimo etiketėmis taisyklės

      Etiketėje „Fourme de Montbrison“ pateikiamas kilmės vietos nuorodos pavadinimas, kuris užrašomas raidėmis, kurių dydis sudaro bent du trečdalius didžiausių ant etiketės esančių raidžių, ir Europos Sąjungos SKVN simbolis.
      Nepriklausomai nuo užrašų, kurie pagal teisės aktus turi būti užrašomi ant visų sūrių etikečių, draudžiama prie kilmės vietos nuorodos pavadinimo tiesiogiai pridėti kitus apibūdinančius žodžius, išskyrus konkrečius gamybos ar prekybos ženklus.
      4.   Glaustas geografinės vietovės apibūdinimas

      „Fourme de Montbrison“ geografinė vietovė apima toliau nurodytą teritoriją.
      Luaros departamentas: Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Ecotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-de-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla, Verrières-en-Forez komunos.
      Piui de Domo departamentas: Brugeron, Job, Saint-Anthème, Saint-Pierre-la-Bourlhonne ir Valcivières komunos.
      5.   Ryšys su geografine vietove

      5.1.   Geografinės vietovės ypatumai

         Gamtiniai veiksniai

      Kilmės vietos nuorodos „Fourme de Montbrison“ žymimų sūrių gamybos geografinė vietovė apima Aukštutinių Šomų plynaukštę, kuri sudaro dalį Forė viršukalnių, išsidėsčiusių Luaros ir Piui de Domo departamentų pakraštyje, ir rytinę Forė kalnų dalį. Tai vidutinio aukščio (didžiausias aukštis – 1 634 m) daugiausia šiaurės-pietų kryptimi išsidėsčiusių kalnų, kurių pamatinės uolienos yra granitas ir kuriuos riboja gamtinės ribos, zona. Jai būdingas kalninių ir subalpinių viržynų peizažas: tuščios plynaukštės su apvaliomis, neaštrių kampų keteromis, kurias supa miškai, visų pirma pušynai. Čia daug durpynų ir pievų. Kritulių kiekis santykinai didelis – vidutiniškai daugiau nei 1 000 mm per metus. Klimatui įtakos turi vandenynas ir žemynas. Todėl vidutinė metinė temperatūra pakankamai žema, žemesnė nei 10 °C, o dažnai ir nei 5 °C. Žiemos ilgos ir šaltos, dažnai sninga.
      Dėl didelio aukščio ir kritulių kiekio pašarai daugiausia gaminami iš daugiamečių pievų žolės.

         Žmogiškieji veiksniai

      Sūrį „Fourme de Montbrison“ imta gaminti ankstyvaisiais viduramžiais Aukštutinio Forė regione, kuriame žemės ūkio ir su ganyklomis susijusi veikla išsilaikė iki paskutinio pasaulinio karo. Šis sūris buvo gaminamas vadinamuosiuose jasseries – aukštikalnių ganyklų pastatuose, kurių daug buvo pastatyta ant abiejų Forė kalnų masyvo. Anuomet, kai atšilus orams gyvuliai būdavo išgenami į kalnų ganyklas, moterys gamindavo sūrį iš nedidelės bandos karvių pieno, o vyrai likdavo kaime tęsti vasaros lauko darbų. Iš miškų būdavo parsigabenama spygliuočių rąstų, kurie išskobti būdavo naudojami kaip lentynos, vadinamosios chéneaux, puikiai tinkančios sūriams nuvarvinti. Sūriai neretai būdavo laikomi iki gyvulių parginimo iš ganyklų, po to parduodami turguose abipus masyvo, pvz., didžiuliame Monbrizono turguje.
      Šiandien pieninės karvės daugiausia ganomos daugiametėse pievose. Šis gamtos išteklis yra labai svarbus sūrio „Fourme de Montbrison“ gamybos sąlygoms, ypač dėl to, kad gyvulius privalu ganyti ganyklose, kol tai įmanoma, taip pat dėl to, kad jų racioną daugiausia sudaro žolė, o kukurūzų siloso naudojama nedaug.
      Sūris „Fourme de Montbrison“ gaminamas laikantis senųjų tradicijų ir atsižvelgiant į vietinę patirtį:

                  —

                  tinkamai sumaišoma, nes varškės grūdeliai nedideli, šonų dydis: maždaug 0,5–1 cm,

                  —

                  masė pasūdoma, po to sūris dar kartą šiek tiek išoriškai pasūdomas,

                  —

                  taikomas itin savitas papildomo nuvarvinimo metodas – ant lentynų, padarytų iš spygliuočių medienos.

            5.2.   Produkto ypatumai

      Tai cilindro, kurio aukštis 17–21 cm, o skersmuo 11,5–14,5 cm, formos subtilaus skonio kvapnus pelėsinis sūris, padengtas oranžine žieve. „Fourme de Montbrison“ minkštime yra ertmių, pelėsio prieskonis vos juntamas, todėl sūris nėra aštrus.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      „Fourme de Montbrison“ ypatybes lemia visų pirma saviti pieno ir sūrio gamybos metodai.
      Pieno gamyba grindžiama vešlia Forė kalnų ganyklų žole ir prisideda prie subtilaus „Fourme de Montbrison“ skonio ir kvapo.
      Sūrio gamyba palyginti mažais kiekiais yra susijusi su tradicija: gyvuliai ganomi nedidelėmis bandomis, pieno primelžiama nedaug, sūrį gamina moterys.
      Palyginti neaštrus „Fourme de Montbrison“ skonis yra susijęs su smulkiu varškės grūdelių pjaustymu. Dėl mažo varškės grūdelių dydžio minkštime atsiranda nedidelių ertmių, o tai savo ruožtu stabdo Penicillium roqueforti pelėsio dauginimąsi, todėl jo mažiau nei kituose pelėsiniuose sūriuose.
      Ypač savitai – oranžinei – žievės spalvai įtakos turi sūdymo metodai, kuriais skatinamas floros formavimasis paviršiuje. Prie floros dauginimosi paviršiuje taip pat prisideda sūrio nuvarvinimas ant lentynų, padarytų iš spygliuočių medienos. Medinės lentynos sudaro sąlygas florai kauptis paviršiuje ir tiesiogiai prisideda prie jų dauginimosi, nes neleidžia žievei pernelyg greitai išdžiūti.
      Dėl sūdymo metodų sūris „Fourme de Montbrison“ yra ne toks sūrus kaip kiti pelėsiniai sūriai.

         Nuoroda į paskelbtą specifikaciją

      [Reglamento (EB) Nr. 510/2006 5 straipsnio 7 dalis]
      https://www.inao.gouv.fr/fichier/CDCFourmeDeMontbrison.pdf

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2014 m. kovo 21 d. Tarybos įgyvendinimo reglamentas (ES) Nr. 284/2014, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
21.3.2014

               LT

               Europos Sąjungos oficialusis leidinys

               L 86/27

      TARYBOS ĮGYVENDINIMO REGLAMENTAS (ES) Nr. 284/2014
   2014 m. kovo 21 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               atsižvelgdama į padėties sunkumą, Taryba mano, kad į Reglamento (ES) Nr. 269/2014 I priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą turėtų būti įtraukti papildomi asmenys;

               (3)

               todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys įtraukiami į Reglamento (ES) Nr. 269/2014 I priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 21 d.

            Tarybos vardu

            Pirmininkas

         D. KOURKOULAS

      (1)  OL L 78, 2014 3 17, p. 6.

      PRIEDAS

         1 straipsnyje nurodytas fizinių ir juridinių asmenų, subjektų ir įstaigų sąrašas

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Rogozin, Dmitry Olegovich

                  Gim. data: 1963 12 21, Maskva

                  Rusijos Federacijos Ministro Pirmininko pavaduotojas.
                  Viešai ragino aneksuoti Krymą.

                  2014 3 21

                  2.

                  Glazyev, Sergey

                  Gim. data: 1961 01 01, Zaporožė, (Ukrainos TSR)

                  Rusijos Federacijos Prezidento patarėjas.
                  Viešai ragino aneksuoti Krymą.

                  2014 3 21

                  3.

                  Matviyenko, Valentina Ivanova

                  Gim. data: 1949 04 07, Šepetivka, Chmelnyckio sritis (Ukrainos TSR)

                  Rusijos Federacijos Tarybos pirmininkė. 2014 m. kovo 1 d. Federacijos Taryboje viešai pritarė Rusijos pajėgų dislokavimui Ukrainoje.

                  2014 3 21

                  4.

                  Naryshkin, Sergei Evgenevich

                  Gim. data: 1954 10 27,
                  Sankt Peterburgas (buvęs Leningradas)

                  Valstybės Dūmos pirmininkas. Viešai pritarė Rusijos pajėgų dislokavimui Ukrainoje. Viešai pritarė Rusijos ir Krymo susijungimo sutarčiai ir susijusiam federaliniam konstituciniam įstatymui.

                  2014 3 21

                  5.

                  Kiselyov, Dmitry Konstantinovich

                  Gim. data: 1954 04 26

                  2013 m. gruodžio 9 d. Prezidento dekretu paskirtas Rusijos Federacijos valstybinės naujienų agentūros „Rossiya Segodnya“ vadovu.
                  Pagrindinis valdžios propagandos, kuria remiamas Rusijos pajėgų dislokavimas Ukrainoje, skleidėjas.

                  2014 3 21

                  6.

                  Nosatov, Alexander Mihailovich

                  Gim. data: 1963 03 27, Sevastopolis, (Ukrainos TSR)

                  Juodosios jūros laivyno vado pavaduotojas, kontradmirolas.
                  Atsakingas už vadovavimą Rusijos pajėgoms, kurios okupavo suverenią Ukrainos teritoriją.

                  2014 3 21

                  7.

                  Kulikov, Valery Vladimirovich

                  Gim. data: 1956 09 01, Zaporožė, (Ukrainos TSR)

                  Juodosios jūros laivyno vado pavaduotojas, kontradmirolas.
                  Atsakingas už vadovavimą Rusijos pajėgoms, kurios okupavo suverenią Ukrainos teritoriją.

                  2014 3 21

                  8.

                  Surkov, Vladislav Yurievich

                  Gim. data: 1964 09 21, Solncevas, Lipeckas

                  Rusijos Federacijos Prezidento padėjėjas. Organizavo procesą Kryme, kurį vykdant Krymo vietos bendruomenės buvo sutelktos rengti veiksmus, kuriais kenkiama Ukrainos valdžios institucijoms Kryme.

                  2014 3 21

                  9.

                  Mikhail Malyshev

                  Krymo rinkimų komisijos pirmininkas

                  Atsakingas už Krymo referendumo administravimą. Atsakingas pagal Rusijos sistemą už referendumo rezultatų pasirašymą.

                  2014 3 21

                  10.

                  Valery Medvedev

                  Sevastopolio rinkimų komisijos pirmininkas

                  Atsakingas už Krymo referendumo administravimą. Atsakingas pagal Rusijos sistemą už referendumo rezultatų pasirašymą.

                  2014 3 21

                  11.

                  Generolas leitenantas Igor Turchenyuk

                  Rusijos pajėgų Kryme vadas

                  Rusijos karinių pajėgų, dislokuotų Krymo teritorijoje (kuriuos Rusija oficialiai tebevadina „vietos savigynos būriais“) de facto vadas.

                  2014 3 21

                  12.

                  Elena Borisovna Mizulina

                  Valstybės Dūmos deputatė

                  Pastarojo metų teisėkūros pasiūlymų Rusijoje, kuriais kitų šalių regionams būtų buvę leista prisijungti prie Rusijos be jų centrinių valdžios institucijų išankstinio sutikimo, iniciatorė ir viena iš rėmėjų.

                  2014 3 21


title: 2012 m. balandžio 11 d. Komisijos įgyvendinimo reglamentas (ES) Nr. 309/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
12.4.2012

               LT

               Europos Sąjungos oficialusis leidinys

               L 102/7

         KOMISIJOS ĮGYVENDINIMO REGLAMENTAS (ES) Nr. 309/2012
   2012 m. balandžio 11 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 11 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. spalio 26 d. Komisijos įgyvendinimo reglamentas (ES) 2016/1894, kuriuo dėl paukštienos bei kiaušinių sektorių ir kiaušinių albumino tipinių kainų nustatymo iš dalies keičiamas Reglamentas (EB) Nr. 1484/95

text:
28.10.2016

               LT

               Europos Sąjungos oficialusis leidinys

               L 293/28

         KOMISIJOS ĮGYVENDINIMO REGLAMENTAS (ES) 2016/1894
   2016 m. spalio 26 d.
   kuriuo dėl paukštienos bei kiaušinių sektorių ir kiaušinių albumino tipinių kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 26 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS

            „I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        108,4

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        119,8

                        0

                        AR

                        169,7

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Užšaldytos kalakutų skerdenėlių dalys be kaulų

                        353,7

                        0

                        BR

                        345,9

                        0

                        CL

                        0408 91 80

                        Džiovinti kiaušiniai be lukštų

                        350,0

                        0

                        AR

                        1602 32 11

                        Nevirti ir nekepti paruošti gaminiai iš vištų ar gaidžių

                        197,9

                        27

                        BR

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.“


title: 2014 m. lapkričio 24 d. Komisijos įgyvendinimo reglamentas (ES) Nr. 1259/2014 dėl asignavimų, perkeltų iš 2014 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi

text:
26.11.2014

               LT

               Europos Sąjungos oficialusis leidinys

               L 339/1

         KOMISIJOS ĮGYVENDINIMO REGLAMENTAS (ES) Nr. 1259/2014
   2014 m. lapkričio 24 d.
   dėl asignavimų, perkeltų iš 2014 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį,
   pasikonsultavusi su Žemės ūkio fondų komitetu,
   kadangi:

               (1)

               remiantis Europos Parlamento ir Tarybos reglamento (ES, Euratomas) Nr. 966/2012 (2) 169 straipsnio 3 dalimi, nepaskirtus asignavimus, susijusius su Reglamento (EB) Nr. 1290/2005 (3) 3 straipsnio 1 dalyje nurodytais veiksmais, galima perkelti į ateinančius finansinius metus. Taip perkeliamų asignavimų suma negali viršyti 2 % pradinių asignavimų ir negali būti didesnė už Tarybos reglamento (EB) Nr. 73/2009 (4) 11 straipsnyje nurodyto tiesioginių išmokų koregavimo sumą, taikytą praėjusiais finansiniais metais. Todėl galutiniams gavėjams, kuriems buvo taikomas šis koregavimas, gali būti mokama papildoma išmoka;

               (2)

               pagal Reglamento (ES) Nr. 1306/2013 26 straipsnio 5 dalį, nukrypdamos nuo Reglamento (ES, Euratomas) Nr. 966/2012 169 straipsnio 3 dalies, valstybės narės turi kompensuoti šiuos perkeltus asignavimus galutiniams gavėjams, kuriems tais finansiniais metais, į kuriuos perkeliami asignavimai, taikomas koregavimo koeficientas. Šis kompensavimas taikomas tik valstybių narių, kuriose praėjusiais finansiniais metais taikytas finansinės drausmės mechanizmas (5), galutiniams gavėjams;

               (3)

               be to, pagal Reglamento (ES) Nr. 1306/2013 26 straipsnio 7 dalį bet kuri nepanaudota to reglamento 25 straipsnyje nurodyta žemės ūkio sektoriaus krizių rezervo suma turi būti kompensuota pagal to reglamento 26 straipsnio 5 dalį;

               (4)

               pagal Tarybos reglamento (ES) Nr. 1181/2013 (6) 1 straipsnio 1 dalį finansinės drausmės mechanizmas taikomas tiesioginėms išmokoms, skiriamoms už 2013 m. kalendorinius metus;

               (5)

               iki 2014 m. spalio 15 d. krizių rezervas nebuvo naudojamas, todėl galima manyti, kad 2014 m. EŽŪGF biudžete turima rezervo suma šiais finansiniais metais panaudota nebus. Be to, remiantis 2014 m. EŽŪGF asignavimų biudžeto vykdymo pagal pasidalijamąjį valdymą 2013 m. spalio 16 d.–2014 m. spalio 15 d. duomenimis ir prognozuojamais 2014 m. sausio 1 d.–2014 m. gruodžio 31 d. biudžeto vykdymo pagal tiesioginį valdymą duomenimis, 2014 m. EŽŪGF biudžete liks papildoma nepaskirtų asignavimų suma;

               (6)

               remiantis valstybių narių 2013 m. spalio 16 d.–2014 m. spalio 15 d. išlaidų deklaracijomis, 2014 finansiniais metais valstybėms narėms veiksmingai taikant finansinės drausmės mechanizmą išlaidos buvo sumažintos 868,2 mln. EUR;

               (7)

               todėl nepanaudoti asignavimai, atitinkantys 868,2 mln. EUR sumą, kuria 2014 finansiniais metais taikant finansinės drausmės mechanizmą sumažintos išlaidos, neviršijančią 2 % pradinių asignavimų, susijusių su Reglamento (EB) Nr. 1290/2005 3 straipsnio 1 dalyje nurodytais veiksmais, gali būti perkelti į 2015 finansinius metus po to, kai Komisija priims sprendimą pagal Reglamento (ES, Euratomas) Nr. 966/2012 169 straipsnio 3 dalies penktą pastraipą;

               (8)

               siekdama užtikrinti, kad šie asignavimai galutiniams gavėjams būtų kompensuoti proporcingai pagal finansinės drausmės mechanizmą taikyto koregavimo sumai, Komisija turėtų nustatyti sumas, valstybėms narėms skirtas kompensacijoms išmokėti;

               (9)

               kad nereikėtų raginti valstybių narių atlikti papildomą tokios kompensacijos mokėjimą, šis reglamentas turi būti taikomas nuo 2014 m. gruodžio 1 d. Todėl šiame reglamente nustatytos sumos yra galutinės ir, nedarant poveikio sumažinimų taikymui pagal Reglamento (ES) Nr. 1306/2013 41 straipsnio 1 dalį, taikomos kitiems koregavimams, į kuriuos atsižvelgiama sprendime dėl mėnesio išmokos, susijusiame su valstybių narių mokėjimo agentūrų 2014 m. spalio mėn. išlaidomis, pagal Reglamento (ES) Nr. 1306/2013 18 straipsnio 3 dalį ir išskaitymams bei papildomoms išmokoms pagal to reglamento 18 straipsnio 4 dalį arba sprendimams, kurie bus priimti pagal sąskaitų atitikties patvirtinimo procedūrą;

               (10)

               pagal Reglamento (ES, Euratomas) Nr. 966/2012 169 straipsnio 3 dalį nepaskirtus asignavimus galima perkelti tik į ateinančius finansinius metus. Todėl Komisija turėtų nustatyti valstybių narių išlaidų, kompensuotinų pagal Reglamento (ES) Nr. 1306/2013 26 straipsnio 5 dalį, tinkamumo finansuoti datas, atsižvelgdama į finansinius žemės ūkio metus, apibrėžtus to reglamento 39 straipsnyje;

               (11)

               siekiant atsižvelgti į trumpą laikotarpį nuo pranešimo apie tai, kaip valstybės narės pagal pasidalijamąjį valdymą 2013 m. spalio 16 d.–2014 m. spalio 15 d. įvykdė 2014 m. EŽŪGF asignavimų biudžetą, iki 2014 m. gruodžio 1 d., kai būtina pradėti taikyti šį reglamentą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Asignavimų sumos, kurios pagal Reglamento (ES, Euratomas) Nr. 966/2012 169 straipsnio 3 dalį bus perkeltos iš 2014 finansinių metų ir kurios pagal Reglamento (ES) Nr. 1306/2013 26 straipsnio 5 dalį bus valstybėms narėms skirtos išmokėti kompensacijas galutiniams gavėjams, kuriems pagal Komisijos įgyvendinimo reglamentą (ES) Nr. 1227/2014 (7) 2015 m. finansiniais metais bus taikomas koregavimo koeficientas, nustatomos šio reglamento priede.
   Perkeliamoms sumoms taikomi Komisijos sprendimai dėl asignavimų perkėlimo pagal Reglamento (ES) Nr. 966/2012 169 straipsnio 3 dalies penktą pastraipą.
   2 straipsnis
   Valstybių narių išlaidos, susijusios su perkeltų asignavimų kompensavimu, gali būti finansuojamos iš Sąjungos lėšų, tik jei atitinkamos sumos buvo išmokėtos gavėjams iki 2015 m. spalio 16 d.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 24 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 347.

      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (3)  2005 m. birželio 21 d. Tarybos reglamentas (EB) Nr. 1290/2005 dėl bendrosios žemės ūkio politikos finansavimo (OL L 209, 2005 8 11, p. 1).

      (4)  2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams (OL L 30, 2009 1 31, p. 16).

      (5)  Pagal 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608), 8 straipsnio 2 dalį finansinės drausmės mechanizmas netaikomas Bulgarijai, Kroatijai ir Rumunijai.

      (6)  2013 m. lapkričio 19 d. Tarybos reglamentas (ES) Nr. 1181/2013, kuriuo nustatomas Tarybos reglamentu (EB) Nr. 73/2009 numatytų tiesioginių išmokų už 2013 kalendorinius metus koregavimo koeficientas ir panaikinamas Komisijos įgyvendinimo reglamentas (ES) Nr. 964/2013 (OL L 313, 2013 11 22, p. 13).

      (7)  2014 m. lapkričio 17 d. Komisijos įgyvendinimo reglamentas (ES) Nr. 1227/2014, kuriuo nustatomas 2014 kalendoriniais metais taikytinas Tarybos reglamente (EB) Nr. 73/2009 numatytų tiesioginių išmokų koregavimo koeficientas ir panaikinamas Komisijos įgyvendinimo reglamentas (ES) Nr. 879/2014 (OL L 331, 2014 11 18, p. 6).

      PRIEDAS
      Sumos, skirtos perkeltiems asignavimams kompensuoti

                  (EUR)

                  Belgija

                  13 551 741

                  Čekija

                  21 168 544

                  Danija

                  23 196 648

                  Vokietija

                  125 613 712

                  Estija

                  1 999 607

                  Airija

                  27 196 811

                  Graikija

                  35 594 447

                  Ispanija

                  110 713 618

                  Prancūzija

                  193 513 120

                  Italija

                  71 006 784

                  Kipras

                  689 016

                  Latvija

                  2 262 601

                  Lietuva

                  6 011 809

                  Liuksemburgas

                  813 093

                  Vengrija

                  26 861 237

                  Мalta

                  64 499

                  Nyderlandai

                  19 962 029

                  Austrija

                  13 848 862

                  Lenkija

                  36 451 389

                  Portugalija

                  13 001 479

                  Slovėnija

                  1 777 463

                  Slovakija

                  8 891 177

                  Suomija

                  11 301 184

                  Švedija

                  15 739 925

                  Jungtinė Karalystė

                  86 964 834


title: 2013 m. gruodžio 2 d. Komisijos įgyvendinimo reglamentas (ES) Nr. 1250/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Českobudějovické pivo (SGN)]

text:
4.12.2013

               LT

               Europos Sąjungos oficialusis leidinys

               L 323/26

         KOMISIJOS ĮGYVENDINIMO REGLAMENTAS (ES) Nr. 1250/2013
   2013 m. gruodžio 2 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Českobudějovické pivo (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Čekijos Respublikos pateiktą saugomos geografinės nuorodos „Českobudějovické pivo“, kuri įregistruota Komisijos reglamentu (EB) Nr. 1107/96 (2) su pakeitimais, padarytais aktu dėl Čekijos Respublikos stojimo į Europos Sąjungą (3);

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 2 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 148, 1996 6 21, p. 1.

      (3)  OL L 236, 2003 9 23, p. 33.

      (4)  OL C 134, 2013 5 14, p. 54.

      PRIEDAS
      Reglamento (ES) Nr. 1151/2012 I priedo I dalyje nurodyti žemės ūkio produktai ir maisto produktai:

         2.1 klasė.   Alus

      ČEKIJOS RESPUBLIKA

         Českobudějovické pivo (SGN)


title: 2013 m. gegužės 7 d. Komisijos įgyvendinimo reglamentas (ES) Nr. 425/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Pesca di Leonforte (SGN)]

text:
9.5.2013

               LT

               Europos Sąjungos oficialusis leidinys

               L 127/12

         KOMISIJOS ĮGYVENDINIMO REGLAMENTAS (ES) Nr. 425/2013
   2013 m. gegužės 7 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Pesca di Leonforte (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos Pesca di Leonforte, kuri buvo įregistruota pagal Komisijos reglamentą (EB) Nr. 622/2010 (2), specifikacijos pakeitimo paraišką;

               (2)

               paraiškos tikslas – pakeisti specifikaciją, iš produkto aprašymo išbraukiant maksimalaus tirpių kietųjų medžiagų kiekio nuorodą, o gamybos būdo aprašyme pakeičiant patvirtintų šakniastiebių sąrašą ir atstumą tarp vazonuose nugenėtų sodinukų;

               (3)

               Komisija pakeitimą išnagrinėjo ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos Pesca di Leonforte specifikacija iš dalies keičiama pagal šio reglamento I priedą.
   2 straipsnis
   Bendrasis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 182, 2010 7 16, p. 1.

      I PRIEDAS
      Patvirtinami tokie saugomos vietos kilmės nuorodos Pesca di Leonforte specifikacijos pakeitimai.
      Produkto aprašymas. Buvo nuspręsta, kad tikslinga nurodyti tik minimalų tirpių kietųjų medžiagų kiekį, tokiu būdu įtraukiant persikus, kurių vertė didesnė nei 13 Brikso laipsnių. Tai yra nereikšmingas pakeitimas, kurį padarius Pesca di Leonforte nuorodą galima taikyti persikams, kurių cukraus kiekis didesnis už pirmiau nurodytą.
      Gamybos būdas. Pakeitimas susijęs su patvirtintais šakniastiebiais: į sąrašą įtraukiami laukiniai ir klonuoti persikų šakniastiebiai ir prunus hibridai, jei įrodyta, kad jie gali prisitaikyti prie ekotipų ir vietos aplinkos sąlygų. Bandymai su šiais šakniastiebiais turi būti atliekami specifikacijoje apibrėžtoje konkrečioje teritorijoje. Tame pačiame straipsnyje keičiamas įprastu metu ar vėliau vazonuose nugenėtų sodinukų sodinimo atstumas, atsižvelgiant į tai, kad naujas atstumas augintojams tinkamesnis ir jau naudojamas kituose auginimo vietovės persikų soduose. Galiausiai dėl pirmiau nurodytų pakeitimų didžiausias derlius iš hektaro padidėja iki 25 tonų, nekeičiant sodinimo tankumo.

      II PRIEDAS
      SUVESTINIS BENDRASIS DOKUMENTAS
      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

            PESCA DI LEONFORTE

      EB Nr. IT-PGI-0105-01006-20.06.2012

         SGN ( X ) SKVN ( )

      1.   Pavadinimas

      Pavadinimas – Pesca di Leonforte

      2.   Valstybė narė

      Italija
      3.   Žemės ūkio produkto arba maisto produkto aprašymas

      3.1.   Produkto rūšis (III priedas)

                  1.6 klasė.

                  Švieži arba perdirbti vaisiai, daržovės ir grūdai

            3.2.   Produkto, kurio pavadinimas nurodytas 1 punkte, aprašymas

      Saugoma geografine nuoroda žymimi Pesca di Leonforte yra dviejų vietinių į nacionalinį veislių katalogą neįtrauktų Bianco di Leonforte ir Giallone di Leonforte ekotipų persikai.
      Parduodami Pesca di Leonforte turi atrodyti švieži, būti nepažeisti, sveiki, be puvimo ar kitokių žymių, dėl kurių jų nebūtų galima vartoti. Be to, jie turi būti švarūs, be pašalinių matomų medžiagų, nepažeisti kenkėjų jokiame vystymosi etape, be pašalinių kvapų ir (arba) skonio.

         Giallone di Leonforte ekotipo minkštimo konsistencija, išmatuota penetrometru su 8 mm antgaliu, turi būti ne mažesnė kaip 4,5 kg/cm2, o Bianco di Leonforte ekotipo – ne mažesnė kaip 3,5 cm2; tirpių kietųjų medžiagų kiekis – ne mažesnis nei 11 Brikso laipsnių, vaisiaus svoris – 100–350 gramų. Vaisiai apvalios formos, su nevienodo dydžio pusėmis; Bianco di Leonforte ekotipo vaisiaus minkštimas – baltas, o odelė balta su raudonais dryžiais, kurie ne visada ryškūs; Giallone di Leonforte ekotipo vaisiaus minkštimas – geltonas, o odelė geltona su raudonais dryžiais, kurie ne visada ryškūs; minkštimas prigludęs prie kauliuko.
      Saugoma geografine nuoroda Pesca di Leonforte gali būti žymimi tik Extra ir I kategorijų persikai.
      3.3.   Žaliavos (taikoma tik perdirbtiems produktams)

      —
      3.4.   Pašarai (taikoma tik gyvūniniams produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Kad vaisiai būtų mechaniškai apsaugoti nuo patogeninių veiksnių, privaloma naudoti pergamentinio popieriaus maišelius; maišelius naudoti būtina nuo tada, kai kaulavaisis tampa riešuto dydžio ir ne vėliau kaip liepos mėnesį. Derlius nuimamas nuo pirmosios rugsėjo mėnesio pusės iki pirmosios lapkričio mėnesio pusės. Kaulavaisiai skinami rankomis, stengiamasi neskinti karščiausiu dienos metu ir nuskintų vaisių nelaikyti saulėje. Ypač kruopščiai reikia stengtis vaisius atskirti nuo šakų, kad nebūtų pažeistas kotelis. Kad vaisiai nebūtų pažeisti, metalinę vielą, kuria uždaromi popieriniai maišeliai, reikia pašalinti.
      3.6.   Specialios pjaustymo, trynimo, pakavimo ir kt. taisyklės

         Pesca di Leonforte pakuojami auginimo zonoje, kad dėl vežimo ir pernelyg didelio operacijų skaičiaus neatsirastų užteršimo ir sumušimų, skatinančių pelėsių ir ligų sukėlėjų atsiradimą – dėl to nukentėtų produkto kokybė.

         Pesca di Leonforte saugoma geografine nuoroda žymimi vaisiai parduodami supakuoti į kartonines arba medines dėžutes ar dėžes arba įvairaus dydžio pintinėles (0,5–6 kg). Kiekvienoje pakuotėje turi būti tos pačios veislės, kategorijos, dydžio ir vienodos brandos vaisiai. Kiekvieno ekotipo spalva turi būti vienoda. Vaisiai išdėliojami vienu sluoksniu ir vienas nuo kito atskirti apsaugine medžiaga. Apsauginė medžiaga ir (arba) puošybos elementai turi būti nauji, bekvapiai ir netoksiški; be to, reikia vengti produkto sąlyčio su etiketės rašalu ir (arba) klijais. Pakuotėse neturi būti jokių pašalinių daiktų.
      Pakuotės antspauduojamos taip, kad jas atidarant antspaudas suplyštų, t. y. kad nebūtų galima pakeisti pakuotės turinio vėlesniuose etapuose po pakavimo.
      3.7.   Specialios ženklinimo etiketėmis taisyklės

      Etiketėje turi būti matomas pavadinimo logotipas ir grafinis Europos Sąjungos simbolis.
      Draudžiama įrašyti papildomų aiškiai nenustatytų apibūdinimų. Tačiau leidžiama daryti nuorodas į privačius ženklus, jei jie nėra giriamojo pobūdžio ir neklaidina vartotojo.
      Pavadinimo logotipą sudaro ovalas, o jame pavaizduotas Leonforte komunos simbolis – Granfonte, kurį dengia į maišelį įpakuotas persikas. Ovalo viršuje, centre – užrašas Pesca di Leonforte; apačioje, centre – santrumpa „I. G. P.“. Piešinys apvestas stora žalios spalvos linija, piešinio fonas – blyškiai geltonas, Granfonte yra tokios pačios žalios spalvos, kaip ir užrašai Pesca di Leonforte bei „I. G. P.“, persikas geltonai oranžinis, su žaliu lapu, maišelis baltas su pilkais šešėliais ir juoda virvute, išryškinančia maišelio kraštus, kuri liudija, kad maišelis užrištas.

      4.   Glaustas geografinės vietovės apibūdinimas

         Pesca di Leonforte auginimo zona Enna provincijoje apima Leonforte, Enna, Calascibetta, Assoro ir Agira komunas.
      5.   Ryšys su geografine vietove

      5.1.   Geografinės vietovės ypatumai

         Pesca di Leonforte auginimo vietovė geografiškai yra Sicilijos „širdyje“. Dirvožemis ten yra sąnašinio pobūdžio, puslengvis; tai gili, molinga ir daug organinių medžiagų turinti žemė. Viduržemio jūros klimatui būdingos ilgos karštos ir sausos vasaros bei švelnios ir lietingos žiemos. Didžiausias lietingumas yra spalio–kovo mėnesiais. Būtent šioje vietovėje atsirado ir buvo ištobulinta ant medžių kybančių vaisių dėjimo į maišelius technika; taip vaisiai apsaugomi nuo kenkėjų ir tinkamai sunoksta iki nuimant derlių.
      5.2.   Produkto ypatumai

      Kietumas, vėlyvas sunokimas ir ant medžių kybančių vaisių dėjimo į maišelius praktika Pesca di Leonforte išskiria iš kitų tos pačios kategorijos produktų.
      Dėl šių savybių Pesca di Leonforte prekiaujama tuo metų laikotarpiu, kai kiti tos pačios kategorijos produktai jau nebepardavinėjami. Derlius nuimamas nuo pirmosios rugsėjo mėnesio pusės iki pirmosios lapkričio mėnesio pusės. Pesca di Leonforte išskirtinumas glūdi ant medžių kybančių vaisių dėjimo į maišelius praktikoje; toks jau kelis dešimtmečius taikomas metodas leidžia kovoti su viduržemio margasparnėmis (Ceratitis capitata). Laikui bėgant toks metodas tapo viena pagrindinių šios produkcijos savybių, dėl jo pagerėjo atsparumas kritimui, nes vaisius saugo lietui atsparus pergamentinio popieriaus maišelis.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys.

      Paraiška suteikti SGN Pesca di Leonforte persikams grindžiama produkto, žinomo dėl išskirtinių specifinių kokybės savybių (kietumo, vėlyvo sunokimo), dėl kurių jis gali būti pardavinėjamas tada, kai kitų tos pačios kategorijos produktų rinkoje jau beveik nebėra, pripažinimu ir garsumu. Augintojų darbas yra pagrindinis – jie turi valdyti savo produkciją, suprasdami, kad jų auginamas produktas yra unikalus. Augintojas dažnai į pagalbą kviesdavosi šeimos narius, kurie įtemptai dirbdavo dieną ir naktį dėdami vaisius į maišelius. Dėl persikų pardavimo būdavo įmanoma pagerinti regiono ūkininkų gyvenimo sąlygas.
      Štai jau dvidešimt metų, kaip Pesca di Leonforte auginimas turi pastebimos įtakos ne tik auginimo zonoje, bet ir kaimyninių komunų teritorijoje – kasmetinės Sagra šventės, kuri pirmąjį spalio sekmadienį vyksta istoriniame XVII a. princo Nicolò Placido Branciforti įkurto miesto centre, metu. Ši produkto populiarinimo šventė buvo sugalvota 1982 m. to meto vietos valdžios, kad būtų skatinamas šio vaisiaus platinimas, o salos gyventojai daugiau sužinotų apie unikalaus produkto savybes. Nuo pat šio renginio ištakų Sagra della pesca di Leonforte yra tikra šio vėlyvo vaisiaus populiarinimo šventė.

         Nuoroda į paskelbtą specifikaciją

      [Reglamento (EB) Nr. 510/2006 (2) 5 straipsnio 7 dalis]
      Valdžios institucijos pradėjo nacionalinę prieštaravimų pateikimo procedūrą ir 2012 m. gegužės 8 d.Italijos Respublikos oficialiame leidinyje Nr. 106 paskelbė saugomos geografinės nuorodos Pesca di Leonforte produkto specifikacijos pakeitimo paraišką. Pakeistą produkto specifikacijos tekstą galima rasti interneto svetainėje
      http://www.politicheagricole.it/flex/cm/pages/ServeBLOB.php/L/IT/IDPagina/3335.

         (1)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.

         (2)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2017 m. spalio 19 d. Komisijos įgyvendinimo reglamentas (ES) 2017/1919 dėl tryliktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
20.10.2017

               LT

               Europos Sąjungos oficialusis leidinys

               L 271/33

         KOMISIJOS ĮGYVENDINIMO REGLAMENTAS (ES) 2017/1919
   2017 m. spalio 19 d.
   dėl tryliktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
   kadangi:

               (1)

               Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

               (2)

               atsižvelgiant į tryliktojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

               (3)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Tryliktojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2017 m. spalio 17 d., mažiausia pardavimo kaina yra 144,05 EUR už 100 kg.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).